als_Latn dik_Latn azb_Arab
Sipas shkrimit të Shenjtë, që është Fjala e Perëndisë, ekziston një Perëndi i vetëm, Ati, sikurse është shkruar në Isainë: “Unë jam i pari dhe jam i fundit, dhe përveç meje nuk ka Perëndi” (Isaia 44:6) dhe Korintasve: “për ne s’ka veçse një Perëndi, Ati” (1 Korintasve 8:6), i thirrur edhe “Perëndia i Abrahamit, Perëndia i Isakut dhe Perëndia i Jakobit” (Ekodi 3:15). Ai është një qënie frymërore sikurse është shkruar: “Perëndia është Frymë” (Gjoni 4:24), pafundësisht i fuqishëm dhe i zgjuar sikurse është shkruar në psalmet: “e pamasë është fuqia e tij dhe e pafund zgjuarësia e tij” (Psalmet 147:5), njeh çdo gjë sikurse është shkruar: “Zoti është një Perëndi që din çdo gjë” (1 Samueli 2:3), është i pranishëm në çdo vend sikurse është shkruar: “Në rast se ngjitem në qiell, ti je atje; në rast se shtrij shtratin tim në Sheol, ti je edhe aty” (Psalmet 139:8). Ai shikon, sikurse është shkruar: “Sytë e Zotit janë kudo për të shikuar të këqijtë dhe të mirët” (Fjalët e urta 15:3); dëgjon, sikurse është shkruar: “dëgjon lutjet e të drejtëve” ( Fjalët e urta 15:29); flet, sikurse është shkruar: “Kur nxjerr zërin e tij ka një zhurmë ujërash në qiell” (Jeremia 10:13); ka kujtesë, sikurse është shkruar: “Ai mban mend përjetë besëlidhjen e tij” (Psalmet 105:8); është plot dhëmbshuri, mirësi dhe mëshirë sikurse është shkruar: “Zoti është i mëshirshëm dhe zemërbutë, i ngadalshëm në zemërim dhe i madh në mirësi” (Psalmet 103:8) dhe përsëri: Zoti është i dhemshur … Perëndia ynë është i mëshirshëm” (Psalmet 116:5); është i drejtë, dhe si rrjedhojë i shpërblen ato që bëjn atë që është e drejtë përpara syve të tij, sikurse është shkruar: “Ai kënaq dëshirën e atyre që kanë frikë prej tij” (Psalmet 145:19) dhe denon ato që mritojnë denimin, sikurse është shkruar: “u përgjigjet menjëherë atyre që e urrejnë, duke i zhdukur” (Ligji i Përtërirë 7:10); mbron, sikurse është shkruar: “Zoti mbron njerëzit e thjeshtë” (Psalmet 116:6); dhe udhëzon, sikurse është shkruar: “më drejton pranë ujërave që të çlodhin” (Psalmet 23:2). (Kam paraqitur vetëm disa virtyte të Perëndisë, dhe vtëm disa gjëra që Ai bën). Ky Perëndi ka krijuar nga hiçi, me anë të Fjalës, të gjitha gjërat e dukshme (si edhe të padukshmet) sikurse është shkruar që “Me anë të besimit ne kuptojmë se bota është ndërtuar me fjalën e Perëndisë, sa që ato që shihen nuk u bënë prej gjërave që shihen” (Hebrenjve 11:3); dhe ato ekzistojnë sipas urdhërimive të tij, sikurse është shkruar: “Gjithçka ekziston edhe sot sipas urdhërimeve të tua, sepse çdo gjë është në shërbimin tënd” (Psalmet 119:91, Riveduta). Pra universi që ne shohim, nuk është Perëndia por vepra e tij; Ai sigurisht e përmush, si thotë Perëndia në Jereminë: “A nuk e mbush unë qiellin dhe tokën?” (Jeremia 23:24), por qëndron gjithnjë i ndarë nga universi, duke qënë se është Krijuesi i tij. Ky Perëndi i vetëm dhe i vertetë në mbushjen e kohrave dërgoi në botë Birin e tij të vetëmlindur për të bërë shlyerjen e mëkateve tona, në mënyrë që me anë të besimit në emrin e tij ne të kishim faljen e mëkateve dhe pjesën tonë të trashëgimisë ndër shenjtorët.
Giacinto Butindaro, përktheu Aldo Prendi
Këshilloj një artikull në italisht në të cilin shpjegohet gjërësisht me anë të bibles që Perëndia ndëshkon.
als_Latn min_Latn als_Latn